rejauldu/bengali-wikipedia huggingface dataset:
ওলাভিও ভিয়েইরা দোস সান্তোস জুনিয়র (, ; জন্ম: ২১ সেপ্টেম্বর ১৯৯৬; জুনিনিয়ো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লামেঙ্গোর হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  প্রারম্ভিক জীবন ওলাভিও ভিয়েইরা দোস সান্তোস জুনিয়র ১৯৯৬ সালের ২১শে সেপ্টেম্বর তারিখে ব্রাজিলের পিতাঙ্গিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ফ্লামেঙ্গো রেগাতাস ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ক্লাব আতলেতিকো পারানায়েন্সের খেলোয়াড় বিষয়শ্রেণী:ফিগেইরেন্সে ফুটবল ক্লাবের খেলোয়াড় বিষয়শ্রেণী:গ্রুপো দেস্পোর্তিভো শাভিসের খেলোয়াড় বিষয়শ্রেণী:গ্রুপো দেস্পোর্তিভো এস্পোরিল প্রাইয়ার খেলোয়াড় বিষয়শ্রেণী:পোর্তিমোনেন্সে স্পোর্টিং ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় প্রবাসী পুরুষ ফুটবলার
হে মদিনার বুলবুলি গো একটি বাংলা ইসলামি গজল যা কাজী নজরুল ইসলামের রচিত। এটি তার ইসলামি সংগীতধারার অন্যতম জনপ্রিয় ও প্রভাবশালী সৃষ্টির মধ্যে একটি। গজলটিতে ইসলাম ধর্মের সর্বশেষ নবী হযরত মুহাম্মদের প্রশংসা ও ভালোবাসা কাব্যিকভাবে প্রকাশিত হয়েছে। ১৯৩৭ খ্রিষ্টাব্দের আগষ্ট মাসে টুইনি রেকর্ড কোম্পানি এই গানের একটি রেকর্ড প্রকাশ করেন। গানটির শিল্পী ছিলেন আব্দুল লতিফ এবং সুরকার ছিলেন সুবল দাশগুপ্ত। গানটি কাহারবা তালে রচনা করা হয়েছিলো, যা বর্তমানে সময়েও ইসলামি ভাবধারায় জনপ্রিয় একটি গান।   ইতিহাস  "হে মদিনার বুলবুলি গো" গজলটি কাজী নজরুল ইসলামের ইসলামি ভাবধারায় রচিত গানগুলোর একটি। বাংলা সাহিত্যে ইসলামি সংগীতের একটি স্বতন্ত্র ধারা গঠনে নজরুলের অবদান বিশাল, এবং এই গানটি তাঁর সেই ধারার অন্তর্গত। গানটির রচনাকাল সম্পর্কে সুনির্দিষ্টভাবে কিছু জানা যায় না। তবে ১৯৩৭ খ্রিষ্টাব্দের আগষ্ট মাসে টুইনি রেকর্ড কোম্পানি এই গানের একটি রেকর্ড প্রকাশ করেন। এই সময় নজরুলের বয়স ছিল ৩৮ বৎসর ২ মাস। সেই হিসাবে বিবেচনা করা হয় এটি ১৯৩০-এর দশকে রচিত হতে পারে, যখন নজরুল ইসলামি গান ও গজল রচনায় সক্রিয় ছিলেন।   গানের বাণী    প্রভাব  এই গজলটি ইসলামি সংগীতপ্রেমীদের মাঝে ব্যাপক জনপ্রিয়। এটি বিভিন্ন ইসলামি মাহফিল, অনুষ্ঠানে এবং রমজান ও ঈদ উপলক্ষে বারবার পরিবেশিত হয়ে থাকে। গানটির ভাষা, ভাব ও ছন্দ একে বাংলা ইসলামি গানের ইতিহাসে এক অনন্য স্থান প্রদান করেছে। গানটি ২০১২ সালের নভেম্বরে প্রকাশিত নজরুল রচনাবলী বনগীতি দ্বিতীয় খণ্ড তিরোধান শিরোনামের ১১৫ পৃষ্ঠায় লিপিবদ্ধ করা হয়েছে।   আরও দেখুন   ইসলামি সংগীত   তথ্যসূত্র    বহিঃসংযোগ   অনুশীলন.অর্গ বিশ্বকোষে হে মদিনার বুলবুলি গো  নজরুলগীতি ওয়েবসাইটে গানের লিরিক্স  বিষয়শ্রেণী:কাজী নজরুল ইসলামের কবিতা বিষয়শ্রেণী:বাংলা গজল  বিষয়শ্রেণী:ইসলামি সঙ্গীত বিষয়শ্রেণী:মুহাম্মাদ সম্পর্কিত গজল বিষয়শ্রেণী:১৯৩৭-এর সৃষ্টিকর্ম বিষয়শ্রেণী:মুহাম্মাদের সাংস্কৃতিক চিত্রায়ণ
থাম্ব|হাবল ধ্রুবক হাবলের সূত্র পদার্থবিজ্ঞানের মহাকাশবিদ্যার একটি আবিষ্কার যা প্রকাশ করে ১) গভীর মহাকাশে যে সব বস্তু দেখা যায় তা পৃথিবীর সাপেক্ষে এবং একে অপরের সাপেক্ষে একটি আপেক্ষিক বেগে চলে ২)আর এই বেগ পৃথিবী থেকে তাদের দূরত্বের সমানুপাতিক । মোটামুটিভাবে দুরবর্তী ছায়াপথ গুলির দূরত্ব এবং অপসারণ বেগের মধ্যে বিদ্যমান সমানুপাতিক সম্পর্ককে হাবলের নীতি বলে। এই সম্পর্কটিতে বেগ ও দূরত্বের অনুপাত যে ধ্রুবসংখ্যা তাকে হাবলের ধ্রুবক বলে। এই ধ্রুবকটিকে H বা H০ দ্বারা প্রকাশ করা হয়ে থাকে । বস্তুত পর্যবেক্ষণের উপযুক্ত মহাকাশ দিনে দিনে আয়তনে সম্প্রসারিত হচ্ছে এবং এ প্রকিয়ার সরাসরি সম্পর্ক প্রকাশ করে হাবলের নীতি।এটা প্রথম পর্যবেক্ষণশীল ভিত্তি যা সম্প্রসারিত মহাকাশ তত্ত্বকে প্রমাণ করে এবং বর্তমানে বিগ ব্যাং মডেল তত্ত্বের সমর্থনে অন্যতম প্রমাণ হিসেবে কাজ করে ।  যদিও সবাই Edwin Hubble কে এর কৃতিত্ব দেয়, কিন্তু এই সমীকরণটি প্রথম পাওয়া গেছে ১৯২৭ সালে Georges Lemaitre এর সাধারণ আপেক্ষিক সমীকরণ নামক প্রতিবেদনে যেখানে তিনি বলেন যে মহাকাশ সম্প্রসারিত হচ্ছে এবং তিনি এই সম্প্রসারণের হারের একটি নির্দিষ্ট মান প্রস্তাব করেন এখন যা হাবলের ধ্রুবক নামে পরিচিত । দুই বছর পর, হাবল এই নীতির সত্যতা নিশ্চিত করেন এবং ধ্রুবকের অধিক সঠিক মান নির্ণয় করেন যা তার নাম বহন করছে।  এই নীতি প্রকাশ করা হয় V=H০D হাবল ধ্রুবকের যুক্তিসঙ্গত মান হলো 72 km per s/Mpc  (1Mpc=3.084x10 to the power 19 km )  এই হাবল দৈর্ঘ্যর অপসারন গতিবেগের মান বেড়ে আলোর বেগের সমতুল্য হয়  তথ্যসূত্র হাবল এর আয়তন :SM/M < 10-⁴.               হাবল   এর দৈর্ঘ্যর এক শতাংশ বেড়ে যায় তাতে দা৺ড়ায় :SM/M-¹   হাবল দৈঘ্য মান আরও কিছু রয়েছে যা হল Lh=C/HO~4000মেগাপারসেক  বিষয়শ্রেণী:ভৌত বিশ্বতত্ত্ব বিষয়শ্রেণী:পদার্থবিজ্ঞান বিষয়শ্রেণী:এডউইন হাবল
বারদাস্কান (; এছাড়াও রোমানাইজেশন এ Badar Askān, Badr Eshkand, Bardāskan, Bardāskand, Bardeshkand, Bardeskan, এবং Būdraskān) খোরসনে রাজাভি প্রদেশ, ইরানের একটি শহর এবং বারদাস্কান কাউন্টির প্রধান শহর। ২০০৬ সালের আদমশুমারি অনুযায়ী, জনসংখ্যা ছিল ৫,৯৬০ টি পরিবারের মধ্যে ২৩,১৪২ জন।   প্রধান দর্শনীয় স্থান    তথ্যসূত্র    বহিঃসংযোগ    বারদাস্কানের ছবি   বিষয়শ্রেণী:বারদাস্কান বিষয়শ্রেণী:বারদাস্কান কাউন্টির জনবহুল স্থান
100px চেনগুও মন্দির চীনের পিংইয়াও থেকে ১০ কি.মি. দূরে শানশি প্রদেশের হাদংসুন গ্রামে অবস্থিত একটি বৌদ্ধ মন্দির। ওয়াংফো হল নামে পরিচিত মন্দিরটির সবচেয়ে পুরাতন কক্ষটি ৯৬৩ সনে উত্তরাঞ্চলীয় হান রাজবংশের রাজত্বকালে নির্মাণ করা হয়। এটি কক্ষের বিমগুলোর জন্য প্রসিদ্ধ যা কক্ষের ছাদ ও এর ঝুলে থাকা প্রলম্বিত অংশকে ধরে রাখে। কক্ষের ভিতরের কারুকার্যগুলো চীনের ১০ম শতাব্দীর বৌদ্ধ কারুশিল্পের সীমিত নিদর্শনগুলোর মধ্যে অন্যতম। ৯৬৩ সালে ওয়াংফো হল নির্মাণের মধ্য দিয়ে মন্দিরটির ইতিহাসের সূচনা হয়। চেনগুও মন্দিরের সবচেয়ে পুরাতন কুঠি হল এই ওয়াংফো হল। মন্দিরটির ইতিহাস সম্পর্কে খুব কমই জানা যায়। প্রস্তরলিপি অনুসারে, ১৫৪০ ও ১৮১৬ সালে এটি সংস্কার করা হয়েছিল। ১৯৯৭ সালে পার্শ্ববর্তী পিংইয়াও শহর এবং শুয়াংলিন মন্দিরের সাথে এই মন্দিরটিও 'পিংইয়াও-এর প্রাচীন শহর' নামে বিশ্ব ঐতিহ্যবাহী স্থানসমূহে অন্তর্ভুক্ত হয়। হলঘরটিতে উত্তরাঞ্চলীয় হান শাসনামলের ১১টি ভাস্কর্য বিদ্যমান। 'মোগাও কু'-এর বাইরে চীনের একমাত্র ভাস্কর্য হল এগুলো যা এখনও টিকে আছে। (বাকি অংশ পড়ুন...)
ফেডোরা লিগ্যাসি হল একটি কমিউনিটি সমর্থিত উন্মুক্ত উৎসের সফটওয়্যার প্রকল্প ফেডোরা কোর ডিস্ট্রিবিউশনের জন্য "রক্ষণাবেক্ষণ মোড" এর জীবনচক্র প্রসারণ করার জন্য কাজ করে। ফেডোরা লিগ্যাসি ফেডোরা প্রোজেক্টের একটি আনুষ্ঠানিক প্রকল্প। রেড হ্যাট এর জন্য কিছু পরিষেবা দান করে।  ফেডোরা লিগ্যাসির দুইজন সফটওয়্যার রক্ষণাবেক্ষণকারী জেসি কেটিং এবং ডেভিড আইজেনস্টাইন ৩১ ডিসেম্বর ২০০৬ সালে প্রকল্পটি বন্ধ করার ঘোষণা দিয়েছিলেন। ফেডোরা লিগ্যাসি পরে প্রকল্পটি বন্ধ করার কারণ হিসাবে এই লিখিত কারণগুলি উদ্ধৃত করেছে: প্যাচগুলি অবদানে ঘাটতি, পরীক্ষণে ঘাটতি এবং স্থাপনের জন্য পর্যাপ্ত লোকবলের অভাব; পর্যাপ্ত তহবিলের অভাব; প্রকল্পে আগ্রহী না হওয়া এবং ফেডোরা কোরের সফটওয়্যার প্রকাশের জীবনচক্র বাড়ানোর বিষয়ে নতুনভাবে আলোচনায় বসা।  বন্ধের ঠিক আগে, ফেডোরা লিগ্যাসি রেড হ্যাট লিনাক্স সংস্করণ ৭.৩ এবং ৯ এবং ফেডোরা কোর ৩ এবং ৪ এর জন্য আপডেট সরবরাহ করছিল। যখন রেড হ্যাট ফেডোরা কোর ৬ এর পরীক্ষামূলক মুক্তি ২ প্রকাশ করেছিল তখন ফেডোরা কোর ১ এবং ২ এর সমর্থন বন্ধ ঘোষণা করে দিয়েছিল। ২০০৬ সালের আগে, ফেডোরা লিগ্যাসি বছরের শেষ দিকে রেড হ্যাট ৭.৩ এবং ৯ এর জন্য হালনাগাদ সরবরাহ করার এবং তারপরে ফেডোরা কোর ৩ এবং কোর ৪ ফোকাস দেওয়ার বিষয়ে তাদের উদ্দেশ্য ঘোষণা করেছিল।   আরো দেখুন    দীর্ঘমেয়াদী সমর্থন   তথ্যসূত্র   বিষয়শ্রেণী:ফেডোরা প্রকল্প
খোকা ৪২০ একটি ২০১৩ সালের বাংলা চলচ্চিত্র। এই চলচ্চিত্রের নাম অভিনেতা দেবের খোকাবাবু চলচ্চিত্রের গান খোকা ৪২০ থেকে নেয়া হয়েছে। এতে অভিনয় করেছেন দেব, শুভশ্রী গাঙ্গুলী, নুসরাত জাহান, রজতাভ দত্ত, তাপস পাল প্রমুখ ব্যক্তি। এটি তেলুগু চলচ্চিত্র বৃন্দাবনম-এর কাহিনি থেকে নেয়া হয়েছে। খোকাবাবু চলচ্চিত্রের পরের এই চলচ্চিত্রটি পুরোপুরি পুনঃনির্মাণ নয়। কারণ কেবল নাম আর নায়কের নাম ছাড়া কাহিনিগত কোনই মিল নেই। এই চলচ্চিত্রটি পশ্চিম বাংলায় বিখ্যাত হয়।   কাহিনি   এই চলচ্চিত্রের মুখ্য নায়ক কৃষ (দেব) এবং অভিনেত্রী ভূমি (শুভশ্রী গাঙ্গুলী)। কৃশ ধনাঢ্য ব্যক্তির সন্তান। সে মেঘাকে (নুসরাত জাহান) ভালবাসে। এ পর্যায়ে মেঘার সাথে পরিচয় হয় ভূমির। তারা দুইজনে বন্ধু হয়। ভূমি মেঘাকে তার সমস্যার কথা বলে যে তার এক কাকাতো ভাই তাকে বিয়ে করতে চায়, পরিবারও তাই চায়, কিন্তু সে চায় না। তাই মেঘা তাকে সাহায্য করার জন্য কৃষকে ভূমির প্রেমিক হিসেবে পাঠায়। কৃষ প্রথমে রাজি না হলেও পরে জোরাজুরি করায় রাজি হয়। কাহিনির এক পর্যায়ে কৃষ সত্যি সত্যিই ভূমিকে ভালবেসে ফেলে। ভূমিও তাকে ভালবাসে। এদিকে পরে জানা যায় ভূমি ও মেঘার বাবা পরস্পরের সৎ ভাই ও শত্রু। কৃষ তাদেরকে এক করে দেয়। এদিকে মেঘাও বুঝতে পারে কৃষ তার কাছ থেকে দূরে সরে গেছে। কাহিনি নতুন মোড় নেয় যখন হারাধন বন্দ্যোপাধ্যায় মারা যায় এবং এখানেই এটি তেলুগু চলচ্চিত্র বৃন্দাবনম থেকে পৃথক হয়ে যায়।   অভিনয়ে    কৃষ চরিত্রে দেব  ভূমি চরিত্রে শুভশ্রী গাঙ্গুলী  মেঘা চরিত্রে নুসরাত জাহান  ভূমির বাবা চরিত্রে তাপস পাল  মেঘার বাবা চরিত্রে রজতাভ দত্ত  ভূমি ও মেঘার দাদু চরিত্রে হারাধন বন্দ্যোপাধ্যায়  কৃষের সঙ্গী চরিত্রে অরিত্র দত্ত বণিক ও শুভজিৎ ভৌমিক  পার্থ সারথী চৌধুরী   সংগীত   স্যাভি গুপ্ত ও ঋষি চন্দ এই চলচ্চিত্রের সংগীত পরিচালনা করেন। তবে ৪ সুরকারকে এই সংগীত দেয়া হয়। তারা নিজেদের মত সুরারোপ করেন এবং সবচেয়ে ভালটাই বেছে নেয়া হয়। খোকা ৪২০ সর্বমোট ৫১ কোটি টাকা আয় করে পাগলু ২কেও হারিয়ে দেয়।  গানের নাম  গায়ক  রেটিং  হিট ০১. ম্যাড আই অ্যাম ম্যাড  মিকা সিং ও সাবেরী ভট্টাচার্য  ৮.০  হ্যাঁ ০২. সলিড কেস খেয়েছি  বাপ্পী লাহিড়ী ও পূর্ণিমা শ্রেষ্ঠা  ৮.০  হ্যাঁ ০৩. বিন তেরে তেরে বিন  জুবিন গার্গ  ৯.৫  হ্যাঁ (সবথেকে জনপ্রিয় গান) ০৪. গভীর জলের ফিশ (টাইটেল ট্র্যাক)   অভিজিৎ ও আকৃতি কক্কর  ৮.০  হ্যাঁ  ০৫. ও বন্ধু আমার  শান ও মহালক্ষী আইয়ের  ৮.৬  হ্যাঁ ০৬. জয় গোবিন্দা জয় গোপালা  অভিজিৎ ও মহালক্ষী আইয়ের  ৮.৫  হ্যাঁ   তথ্যসূত্র    বহিঃসংযোগ     বিষয়শ্রেণী:২০১৩-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:রাজীব কুমার বিশ্বাস পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:এসকে মুভিজ
ডেভিড বেঞ্জামিন শ্রুটেন একজন ডাচ কম্পিউটার হ্যাকার, যিনি অনলাইনে ফোর্টেজা  এবং জেকেপ ছদ্মনামে পরিচিত। ২০১২ সালে, যুক্তরাষ্ট্রের সিক্রেট সার্ভিসের অনুরোধে তাকে রোমানিয়া থেকে গ্রেফতার করা হয় এবং পরবর্তীতে সিয়াটল, ওয়াশিংটন এ প্রত্যার্পণ করা হয়।  হ্যাকারদের হ্যাক করে তাদের কাছ থেকে চুরি করা ক্রেডিট কার্ড পাচার করার অভিযোগে, যুক্তরাষ্ট্রে তিনি ১২ বছরের ফেডারেল কারাদণ্ড দণ্ডিত হন।  এই কার্যকলাপে তিনি প্রায় ৬৩ মিলিয়ন মার্কিন ডলার সমপরিমাণ আর্থিক ক্ষতি করেছেন বলে জানা যায়।   ২০১৪ সালে তাকে একটি চুক্তি স্থানান্তরের মাধ্যমে নেদারল্যান্ডসে ফেরত পাঠানো হয়  সেই বছরই, ডিসেম্বরে তাকে মুক্তি দেওয়া হয়।  মুক্তির পর তিনি তার গ্রেপ্তার এবং কারাবাসের ঘটনা বর্ণনা করে আলিয়াস ফোর্টেজা  নামে একটি বই লিখেছিলেন। যেখানে তিনি তার গ্রেফতার, যুক্তরাষ্ট্রে প্রত্যার্পণ, এবং কারাবরণের অভিজ্ঞতা বিস্তারিতভাবে তুলে ধরেছেন।  একজন কম্পিউটার হ্যাকার হিসেবে ডেভিড বেঞ্জামিন শ্রুটেন প্রতিদ্বন্দ্বী হ্যাকার গোষ্ঠীগুলো হ্যাক করার জন্য বিশেষভাবে কুখ্যাত ছিলেন।   তিনি ইনফ্র্যাড অর্গানাইজেশন নামক একটি হ্যাকার গ্রুপেও অনুপ্রবেশ করেন এবং xakep ছদ্মনামে নিজেকে গ্রুপের অ্যাডমিন হিসেবে প্রতিষ্ঠা করেন।  তিনি কুরুপ্ত নামক একটি সাইবারক্রাইম ফোরামের সহ-প্রতিষ্ঠাতা হিসেবেও পরিচিত।  পরবর্তীতে প্রতিষ্ঠাতা সদস্যদের মধ্যে আভ্যন্তরীণ দ্বন্দ্বের কারণে কুরুপ্ত ভেঙে দুইটি পৃথক ফোরামে বিভক্ত হয়। এই বিভাজনের ফলে পারস্পরিক হ্যাকিং যুদ্ধ শুরু হয়, যা এক পর্যায়ে পরস্পরের পরিচয় ফাঁস করার মাধ্যমে শেষ হয়। শ্রুটেনের গ্রেফতারের পরও, কুরুপ্ত নামক মূল ফোরামটি চালু থাকে এবং তারা স্টপহাউস আক্রমণের মতো উচ্চ-প্রোফাইল হ্যাকিং কার্যক্রমে অংশগ্রহণ করে, যা ইন্টারনেটের একটি অংশে অচলাবস্থা সৃষ্টি করেছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হ্যাকার বিষয়শ্রেণী:কম্পিউটার হ্যাকার বিষয়শ্রেণী:ডাচ কম্পিউটার হ্যাকার
দাদমর্দন (), (বৈজ্ঞানিক নাম: Senna alata) গুল্ম শ্রেণীর গাছ যা পৌষ্পিক সৌন্দর্য উপভোগ করতে বা ঔষধি গাছ হিসেবে সংরক্ষণের প্রয়োজনে বিভিন্ন উদ্যানে রোপণ করা হয়। ময়লার ভাগাড় কিংবা পরিত্যক্ত স্থানে আপনাআপনিই জন্মে। গাছে কোনো সুমিষ্ট ফল হয় না, কাঠও মূল্যহীন।বাহারি ফুল দাদমর্দন, মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ১২-১১-২০১২ খ্রিস্টাব্দ।   উৎপত্তি  আলংকারিক পুষ্পবৃক্ষের জন্যই বিভিন্ন উদ্যানে রোপণ করা হয়। এরা ক্যাশিয়া জাতের ফুল। ক্যাশিয়ার আরেকটি বুনো জাতের নাম কালকাসুন্দা। পথের ধারে ও পাহাড়ে অঢেল দেখা যায়। দাদমর্দন কখনো কখনো ডোবার ধার, খেতের মধ্যবর্তী আল এবং অনাবাদি স্থানেও জন্মায়।   ব্যবহার  সারা দেশে মূলত ঔষধি গাছ হিসেবেই এরা পরিচিত। বিশেষ করে চর্মরোগে এই গাছ ব্যাপকভাবে ব্যবহার করা হয়। তবে দাদ ও পাঁচড়ায় সবচেয়ে বেশি ব্যবহার্য। দাদের বাহ্যিক নিরাময়ের জন্য টাটকা পাতার লেই ব্যবহার করা হয়। আবার ঝলসানো পাতাও রেচক। এসব ছাড়াও যৌনরোগ চিকিৎসায় এবং বিষাক্ত পোকামাকড়ের কামড়ে এই গাছ সাধারণত টনিক হিসেবে কাজে লাগে।   আকার  দাদমর্দন দ্রুত বর্ধনশীল নরম-কাষ্ঠল গুল্ম জাতীয় উদ্ভিদ। সাধারণত এক থেকে দুই মিটার পর্যন্ত উঁচু হতে পারে। কাণ্ড পুরু ও হলদেটে। ফুল ফোটার মৌসুম সেপ্টেম্বর থেকে জানুয়ারি। ডালের আগায় ১৫ থেকে ২০ সেন্টিমিটার খাড়া ডাঁটায় হলুদ রঙের ফুল নিচ থেকে ওপরের দিকে ফোটে। চিত্রশালা   তথ্যসূত্র   বিষয়শ্রেণী:ঔষধি উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
সেন্ট ফ্রান্সিস জেভিয়ার্স গার্লস স্কুল অ্যান্ড কলেজ একটি বাংলা-মিডিয়াম বিদ্যালয়। এটা বাংলাদেশের ঢাকা শহরের পুরান ঢাকায় অবস্থিত। স্কুলটি পরিচালনা করেন Sisters of Our Lady of the Missions নামে একটি রোমান ক্যাথলিক ধর্মীয় আদেশ।   ইতিহাস  ১৯১২ সালে Congregation of Our Lady of Christian Missions স্কুলটি একটি ইংরেজি-মাধ্যম স্কুল হিসেবে প্রতিষ্ঠা করে ঢাকার লক্ষিবাজার এলাকায়। ১৯৭১ সালে বাংলাদেশের স্বাধীনতার পর স্কুলটি একটি বাংলা-মাধ্যম স্কুলে রূপান্তরিত হয়।  স্কুলটিতে ক্লাশ শুরু হয় সকাল ৭ঃ৪০ এ এবং শেষ হয় ১ঃ২৫এ। প্রতিটি ক্লাশে চারটি শাখা আছে। প্রতিটি শাখার আলাদা আলাদা নাম আছে, যেমন, নেপচুন, স্যাটার্ন, জুপিটার, হীরা এবং নীল কমল। প্রতিটি ক্লাশে ৬০ থেকে ৭০ জন ছাত্রী আছে। স্কুলটির মূল ভবনের সামনে একটি খেলার মাঠ ও বাস্কেটবল কোর্ট আছে। ২০১৭ সালে শিক্ষা মন্ত্রণালয় এই প্রতিষ্ঠানটিকে মহাবিদ্যালয় হিসেবে অনুমোদন দেয়।  যদিও এটি একটি মিশনারি স্কুল, তবুও জাতি-ধর্ম ভেদে সবাই এতে শিক্ষা গ্রহণ করতে পারে।   উল্লেখযোগ্য শিক্ষার্থী    গীতিআরা সাফিয়া চৌধুরী - বাংলাদেশের তত্ত্বাবধায়ক সরকারের সাবেক উপদেষ্টা।   আরো দেখুন  বাংলাদেশ শিক্ষাব্যবস্থা  বাংলাদেশের বিদ্যালয়সমূহের তালিকা   তথ্যসূত্র   ১। "St. Francis Xaviers Girls High School". St. Francis Xaviers Girls High School. Archived from the original on 9 July 2014.  ২।  "St. Francis Xavier's Girls High School". Facebook.  বিষয়শ্রেণী:ঢাকা জেলার বিদ্যালয় বিষয়শ্রেণী:খ্রিস্টান শিক্ষাপ্রতিষ্ঠান বিষয়শ্রেণী:১৯১২-এ ব্রিটিশ ভারতে প্রতিষ্ঠিত  বিষয়শ্রেণী:পুরান ঢাকা বিষয়শ্রেণী:১৯১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের বালিকা বিদ্যালয়
ফজলে বারী মালিক (মৃত্যুঃ ২০১৪ সালের ৪ঠা জুলাই) বাংলাদেশের পদার্থবিজ্ঞানী ছিলেন। তিনি সাউদার্ন ইলিনইস বিশ্ববিদ্যালয়ে ১৯৮০ থেকে ২০১৪ পর্যন্ত তাত্ত্বিক নিউক্লিয়ার এবং পারমাণবিক পদার্থবিজ্ঞানের অধ্যাপক ছিলেন।  তিনি বাংলাদেশ একাডেমী অব সায়েন্সের ফেলো ছিলেন। তিনি ২০০৭ সালে আমেরিকান ফিজিক্যাল সোসাইটি থেকে জন হুইটলি এওয়ার্ড পান।  শিক্ষা মালিক ১৯৫৩ সালে কলকাতা বিশ্ববিদ্যালয় থেকে অনার্স এবং ১৯৫৫ সালে ঢাকা বিশ্ববিদ্যালয় থেকে মাস্টার্স করেন। তিনি ১৯৫৮ সালে গটিংগ্যান বিশ্ববিদ্যালয় থেকে নোবেল বিজয়ী অধ্যাপক ওয়েরনার হেইসেনবার্গের অধীনে পিএইচডি করেন। তিনি ১৯৬০-৬৩ পর্যন্ত প্রিন্সেটন বিশ্ববিদ্যালয় এ পোস্ট ডক্টরাল ফেলো ছিলেন  ক্যারিয়ার মালিক তার ক্যারিয়ার শুরু করেন ইয়াল ইউনিভার্সিটি (১৯৬৪-৬৮) থেকে সহকারী অধ্যাপক হিসেবে। এরপর তিনি অধ্যাপক হিসেবে ইন্ডিয়ানা বিশ্ববিদ্যালয় ব্লুমিংটনে (১৯৬৮-৮২) কর্মরত ছিলেন। তারপর গবেষক-অধ্যাপক (research professor) হিসেবে ২০১৫ পর্যন্ত সাউদার্ন বিশ্ববিদ্যালয়ে কর্মরত হন।  এরপর অতিথি স্কলার ও পরামর্শদাতা হিসেবে বিভিন্ন সময়  লরেন্স জাতীয় ল্যাবে, ওক রিজ জাতীয় ল্যাবে, সাক্লে নিউক্লিয়ার রিসার্চ সেন্টারে, কাপিটজা ইন্সটিউটে, সিইআরএনে, ইন্টারন্যাশনাল সেন্টার ফর থিওরেটিকাল ফিজিক্সে, নাসাতে কাজ করেছেন। ক্লাস নিয়েছেন, জার্মানি, সুইজারল্যান্ড, সুইডেন, ফিনল্যান্ড, হাঙেরী, চায়না এবং অস্ট্রেলিয়ার বিশ্ববিদ্যালয়গুলোতে।  সম্মাননা এবং পুরস্কার  ম্যাক্স প্ল্যাঙ্ক সোসাইটির সিনিয়র ফেলো (১৯৭৬-১৯৭৭)   ফুলব্রাইট স্কলার (১৯৮৭)  SIUC এর আউটস্ট্যান্ডিং স্কলার (১৯৯৬)  নাসা/ASEE সামার ফেলো (১৯৯২, ১৯৯৩)  বাংলাদেশ একাডেমী অব সায়েন্সের এর ফেলো (২০০২)  জন হুইটলি এওয়ার্ড (২০০৭)  ব্যক্তিগত জীবন মালিক একেমীকে বিবাহ করেছিলেন। তাদের আকিরা নামক একজন কন্যাসন্তান আছেন।  ২০১৪ সালের ৪ ঠা জুলাই তুরস্কের ইস্তাম্বুল এয়ারপোর্টে মৃত্যুবরণ করেন। তিনি বাংলাদেশ থেকে যুক্তরাষ্ট্রে যাচ্ছিলেন। তাকে ৭ই জুলাই ঢাকার বনানীতে সমাধিস্থ করা হয়।  তথ্যসূত্র  বিষয়শ্রেণী:বাংলাদেশী পদার্থবিজ্ঞানী বিষয়শ্রেণী:২০১৪-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়েল বিশ্ববিদ্যালয়ের শিক্ষক
থাম্ব|ফারাহ বাকের ফারাহ বাকের গাজা উপত্যকায় বসবাসকারী একজন ফিলিস্তিনি নারী, যিনি ২০১৪ সালের ইস্রায়েল-গাজা সংঘাতের সরাসরি টুইট করার সময় জনপ্রিয় হয়েছিলেন।   জুলাই ২০১৮ পর্যন্ত, বাকের ২০ বছর বয়সী। তিনি নিজেকে আজকের আন ফ্রাংক হিসাবে মনে করেন। তার টুইটগুলি একটি সোশ্যাল নেটওয়ার্কের ঘটনা হয়ে ওঠে এবং টুইটারে বাকেরের  কয়েক দিনের মধ্যে ৮০০ থেকে ১৬৬,০০০ অনুসারি হয়েছে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯০-এর দশকে জন্ম বিষয়শ্রেণী:গাজা ভূখণ্ডের ব্যক্তি
দি আইরিশ টাইমস () একটি আইরিশ দৈনিক ব্রডশিট সংবাদপত্র ও অনলাইন ডিজিটাল প্রকাশনা। এটি ১৮৫৯ সালের ২৯শে মার্চ প্রবর্তিত হয়। এর বর্তমান সম্পাদক রুয়াধান ম্যাক করমেক। এটি রবিবার ব্যতীত প্রতিদিন প্রকাশিত হয়। দি আইরিশ টাইমস আয়ারল্যান্ডের শীর্ষস্থানীয় সংবাদপত্র। একে আয়ারল্যান্ডের রেকর্ডের সংবাদপত্র হিসেবে গণ্য করা হয়।  প্রটেস্ট্যান্ট আইরিশ জাতীয়তাবাদী সংবাদপত্র হিসেবে প্রতিষ্ঠিত হলেও দুই দশকের মধ্যে ও নতুন মালিকের অধীনে এটি আয়ারল্যান্ডের ইউনিয়নবাদের সমর্থক হয়ে ওঠে। একবিংশ শতাব্দীতে এটি রাজনৈতিকভাবে "উদারপন্থী ও প্রগতিশীল" হিসেবে এবং অর্থনৈতিক বিষয়ে মধ্যম-ডানপন্থী হিসেবে উপস্থাপন করে।ম্যাকেব, কনর (২০১১)। Sins of the Father: Tracing the Decisions That Shaped the Irish Economy। ডাবলিন। পৃষ্ঠা ১৭৯। ১৮৫৯ থেকে ১৯৮৬ সাল পর্যন্ত এই সংবাদপত্রের সম্পাদকীয় ছিল ইঙ্গ-আইরিশ প্রটেস্ট্যান্ট সংখ্যালঘিষ্ঠদের হাতে, ১২৭ বছর পর প্রথম নামমাত্র আইরিশ ক্যাথলিক সম্পাদক হয়।  দপ্তর থাম্ব|220px|টারা স্ট্রিটে দি আইরিশ টাইমস-এর ভবন ১৮৯৫ সালে সংবাদপত্রটির মূল দপ্তর মিডল অ্যাবি স্ট্রিট থেকে সরিয়ে ডাবলিনের ডোলিয়ার স্ট্রিটে নেওয়া হয়। ডোলিয়ার স্ট্রিট দি আইরিশ টাইমস-এর রূপক নাম হয়ে ওঠে এবং এটি "দি ওল্ড লেডি অব ডোলিয়ার স্ট্রিট" নামে পরিচিতি লাভ করে। ২০১৬ সালের অক্টোবর মাসে সংবাদপত্রটির দপ্তর নিকটস্থ টারা স্ট্রিটে একটি নতুন ভবনে স্থানান্তর করা হয়।  সম্পাদকমণ্ডলী   জর্জ ফার্ডিনান্ড শ (১৮৫৯)  রেভ. জর্জ বমফোর্ড হুইলার (১৮৫৯-১৮৭৭)  জেমস স্কট (১৮৭৭-১৮৯৯)  উইলিয়াম অ্যালগার্নন লকার (১৯০১-১৯০৭)  জন এডওয়ার্ড হিলি (১৯০৭-১৯৩৪)  আর. এম. "বার্টি" স্মাইলি (১৯৩৪-১৯৫৪)  অ্যালেক নিউম্যান (১৯৫৪-১৯৬১)  অ্যালান মন্টগামারি (১৯৬১-১৯৬৩)  ডগলাস গেগবি (১৯৬৩-১৯৭৪ ও ১৯৭৭-১৯৮৬)  ফার্গাস পাইল (১৯৭৪-১৯৭৭)  কনর ব্র্যাডি (১৯৮৬-২০০২)  জেরাল্ডিন কেনেডি (২০০২-২০১১)  কেভিন ওসালিভ্যান (২০১১-২০১৭)  পল ওনিল (২০১৭-২০২২)  রুয়াধান ম্যাক করমেক (২০২২-বর্তমান)  তথ্যসূত্র  বহিঃসংযোগ     বিষয়শ্রেণী:১৮৫৯-এ প্রবর্তিত সংবাদপত্র বিষয়শ্রেণী:১৮৫৯-এ আয়ারল্যান্ডে প্রতিষ্ঠা বিষয়শ্রেণী:আয়ারল্যান্ডে প্রকাশিত দৈনিক সংবাদপত্র বিষয়শ্রেণী:আয়ারল্যান্ডের সংবাদপত্র কোম্পানি বিষয়শ্রেণী:প্রজাতন্ত্রী আয়ারল্যান্ডে প্রকাশিত সংবাদপত্র বিষয়শ্রেণী:পডকাস্টিং কোম্পানি
ফাহাদ আল কুয়ারি (জন্ম ১৯ ডিসেম্বর ১৯৬৮) একজন অবসরপ্রাপ্ত কাতারি ফুটবল মিডফিল্ডার যিনি ২০০০ এশিয়ান কাপে কাতারের হয়ে খেলেছিলেন। তিনি আল সাদের হয়ে খেলেন এবং ২০০৩ সালে অবসর নেওয়ার আগে কিছু সময়ের জন্য অধিনায়ক হিসেবে দায়িত্ব পালন করেন।  অবসরের পর এক পর্যায়ে কাতার জাতীয় দলের পরিচালকের দায়িত্ব পালন করেন।   তথ্যসূত্র    বহিঃসংযোগ     বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতারি ফুটবলার বিষয়শ্রেণী:কাতারের আন্তর্জাতিক ফুটবলার বিষয়শ্রেণী:উম্ম সালাল স্পোর্টস ক্লাবের খেলোয়াড় বিষয়শ্রেণী:আল সাদ স্পোর্টস ক্লাবের খেলোয়াড় বিষয়শ্রেণী:১৯৯২ এশিয়ান কাপের ফুটবলার বিষয়শ্রেণী:২০০০ এশিয়ান কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কাতার স্টার্স লিগের খেলোয়াড়
২০২৬ কনকাকাফ চ্যাম্পিয়ন্স কাপ হল কনকাকাফ চ্যাম্পিয়ন্স কাপ এর ৬১তম এবং বর্তমান সংস্করণ আসর, কনকাকাফ কর্তৃক আয়োজিত প্রিমিয়ার ফুটবল ক্লাব প্রতিযোগিতা, উত্তর আমেরিকা, মধ্য আমেরিকা এবং ক্যারিবিয়ান এর আঞ্চলিক নিয়ন্ত্রণ সংস্থা। টুর্নামেন্টটি সংশোধিত বিন্যাসে অধীনে ২৭টি দল এবং ৫টি রাউন্ডের নকআউট পর্ব সমন্বিত তৃতীয় এবং কনকাকাফ চ্যাম্পিয়ন্স লিগ থেকে নাম পরিবর্তনের পর তৃতীয় সংস্করণ আসর হিসেবে অনুষ্ঠিত হয়েছিল।  এই আসরের চ্যাম্পিয়ন ২০২৬ ফিফা আন্তঃমহাদেশীয় কাপ এবং ২০২৯ ফিফা ক্লাব বিশ্বকাপ প্রতিযোগিতার জন্য যোগ্যতা অর্জন করবে।  বাছাইপর্ব ২৭টি দল টুর্নামেন্টের জন্য যোগ্যতা অর্জন করেছিল, যার মধ্যে ৫টি দল শেষ ১৬-এ সরাসরি যোগ্যতা অর্জন করেছিল। বাকি ২২টি দল প্রথম রাউন্ডে প্রবেশ করে।  মার্কিন যুক্তরাষ্ট্র, মেক্সিকো এবং কানাডায় জাতীয় লিগ প্রতিযোগিতা ছাড়াও, ২৭টির মধ্যে ১২টি বার্থ পুনর্গঠিত উত্তর আমেরিকার আঞ্চলিক প্রতিযোগিতা সহ আন্তর্জাতিক প্রতিযোগিতা দ্বারা নির্ধারিত হয়েছিল, ২০২৫ লিগস কাপ (৩টি দল) এবং ক্যারিবিয়ান এবং মধ্য আমেরিকার বিদ্যমান আঞ্চলিক বা আঞ্চলিক চ্যাম্পিয়নশিপ, কনকাকাফ ক্যারিবিয়ান কাপ (৩টি দল) ও কনকাকাফ সেন্ট্রাল আমেরিকান কাপ (৬টি দল) প্রতিযোগিতায় অংশগ্রহণ করে।  পূর্ববর্তী বছরগুলির মতো নয়, কানাডা ভিত্তিক তিনটি এমএলএস দল এমএলএসকে (পাঁচটি) বরাদ্দ স্লটের মাধ্যমে কনকাকাফ চ্যাম্পিয়ন্স কাপের জন্য যোগ্যতা অর্জনের যোগ্য ছিল, কানাডিয়ান চ্যাম্পিয়নশিপ বিজয়ীদের জন্য স্লট ছাড়াও, যখন দুটি কানাডিয়ান প্রিমিয়ার লিগ দল প্রথমবারের মতো স্বয়ংক্রিয়ভাবে যোগ্যতা অর্জন করেছিল। ২০২৪ ইউএস ওপেন কাপের নকআউট প্রতিযোগিতা এবং কানাডার সমতুল্য ২০২৪ কানাডিয়ান চ্যাম্পিয়নশিপ একটি করে বার্থ প্রদান করে।  ৩টি আঞ্চলিক চ্যাম্পিয়নশিপের বিজয়ী, এমএলএস কাপ ২০২৫-এর বিজয়ী এবং ২০২৫–২৬ লিগা এমএক্স মৌসুম থেকে সর্বোচ্চ স্কোর করা চ্যাম্পিয়ন, শেষ ১৬-তে ৫টি দল স্বয়ংক্রিয়ভাবে উত্তীর্ণ হয়েছিল।  সূচি সূচি:  +পর্ব প্রথম লেগদ্বিতীয় লেগপ্রথম পর্ব ৩–৫ এবং ১০–১২ ফেব্রুয়ারি ১৭–১৯ এবং ২৪–২৬ ফেব্রুয়ারি ১৬ দলের পর্ব ১০–১২ মার্চ ১৭–১৯ মার্চ কোয়ার্টার-ফাইনাল ৭–৯ এপ্রিল ১৪–১৬ এপ্রিল সেমি-ফাইনাল ২৮–৩০ এপ্রিল ৫–৭ মে ফাইনাল ৩০ মে  তথ্যসূত্র   বহিঃসংযোগ   অফিসিয়াল ওয়েবসাইট  বিষয়শ্রেণী:২০২৬ কনকাকাফ চ্যাম্পিয়ন্স কাপ ২০২৬ বিষয়শ্রেণী:২০২৫–২৬-এ কনকাকাফ ফুটবল
লিবিয়া জাতীয় ফুটবল দল () হচ্ছে আন্তর্জাতিক ফুটবলে লিবিয়ার প্রতিনিধিত্বকারী পুরুষদের জাতীয় দল, যার সকল কার্যক্রম লিবিয়ার ফুটবলের সর্বোচ্চ নিয়ন্ত্রক সংস্থা লিবীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৫ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৩ সালের ২৯শে জুলাই তারিখে, লিবিয়া প্রথমবারের মতো আন্তর্জাতিক খেলায় অংশগ্রহণ করেছে; মিশরে অনুষ্ঠিত উক্ত ম্যাচে লিবিয়া মিশরের কাছে ১০–২ গোলের ব্যবধানে পরাজিত হয়েছে।  ৬৫,০০০ ধারণক্ষমতাবিশিষ্ট ত্রিপোলি স্টেডিয়ামে মেডিটেরেনিয়ান ঘোড়া নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় লিবিয়ার রাজধানী ত্রিপোলিতে অবস্থিত। বর্তমানে এই দলের ম্যানেজারের দায়িত্ব পালন করছেন জোরান ফিলিপোভিচ এবং অধিনায়কের দায়িত্ব পালন করছেন আল আহলির গোলরক্ষক মুহাম্মদ নাশনুশ।  লিবিয়া এপর্যন্ত একবারও ফিফা বিশ্বকাপে অংশগ্রহণ করেনি। অন্যদিকে, আফ্রিকা কাপ অফ নেশন্সে লিবিয়া এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ১৯৮২ আফ্রিকান কাপ অফ নেশন্সের ফাইনালে পৌঁছানো, যেখানে তারা ঘানার সাথে ১–১ গোলে ড্র করার পর পেনাল্টি শুট-আউটে ৭–৬ গোলের ব্যবধানে পরাজিত হয়েছে।  তারিক আল তাইব, মুহাম্মদ নাশনুশ, আলি সালামা, আহমেদ সাদ ওসমান এবং আলি আল-বিস্কির মতো খেলোয়াড়গণ লিবিয়ার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১২ সালের সেপ্টেম্বর মাসে প্রকাশিত র‌্যাঙ্কিংয়ে লিবিয়া তাদের ইতিহাসে সর্বোচ্চ অবস্থান (৩৬তম) অর্জন করে এবং ১৯৯৭ সালের জুলাই মাসে প্রকাশিত র‌্যাঙ্কিংয়ে তারা ১৮৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে লিবিয়ার সর্বোচ্চ অবস্থান হচ্ছে ৪৬তম (যা তারা ১৯৮৫ সালে অর্জন করেছিল) এবং সর্বনিম্ন অবস্থান হচ্ছে ১২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  ইতালির অংশ ছিল  ইতালির অংশ ছিল  ১৯৩৪   ১৯৩৮   ১৯৫০  অংশগ্রহণ করেনি  অংশগ্রহণ করেনি  ১৯৫৪   ১৯৫৮   ১৯৬২   ১৯৬৬  প্রত্যাহার  প্রত্যাহার  ১৯৭০  উত্তীর্ণ হয়নি  ২  ১  ০  ১  ৩  ৫  ১৯৭৪  অংশগ্রহণ করেনি  অংশগ্রহণ করেনি  ১৯৭৮  উত্তীর্ণ হয়নি  ২  ০  ১  ১  ০  ১  ১৯৮২  প্রত্যাহার  ২  ১  ১  ০  ২  ১  ১৯৮৬  উত্তীর্ণ হয়নি  ৬  ২  ৩  ১  ৭  ৩  ১৯৯০  প্রত্যাহার  প্রত্যাহার  ১৯৯৪  জাতিসংঘের নিষেধাজ্ঞার কারণে অযোগ্য  জাতিসংঘের নিষেধাজ্ঞার কারণে অযোগ্য  ১৯৯৮  অংশগ্রহণ করেনি  অংশগ্রহণ করেনি   ২০০২  উত্তীর্ণ হয়নি  ১০  ১  ২  ৭  ১১  ২২  ২০০৬  ১২  ৫  ৩  ৪  ১৭  ১০  ২০১০  ৬  ৪  ০  ২  ৭  ৪  ২০১৪  ৬  ২  ৩  ১  ৫  ৩  ২০১৮  ৮  ৩  ১  ৪  ৮  ১১  ২০২২  অনির্ধারিত  অনির্ধারিত মোট   ০/২১   ৫৪  ১৯  ১৪  ২১  ৬০  ৬২  তথ্যসূত্র  বহিঃসংযোগ     ফিফা-এ লিবিয়া জাতীয় ফুটবল দল    ক্যাফ-এ লিবিয়া জাতীয় ফুটবল দল   বিষয়শ্রেণী:লিবিয়া জাতীয় ফুটবল দল বিষয়শ্রেণী:আফ্রিকার জাতীয় ফুটবল দল